Diari Oficial de la Generalitat Valenciana


Sumari del DOGV 6637, del 25-10-2011 (2011/10875)

Notificació de la sentència dictada en el procediment ordinari número 643/2009.
-------------------------------------------------------------------------------

### Dades del document

Número de DOGV
:   6637

Data del DOGV
:   25-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10832


Organisme emissor
:   Jutjat de Primera Instància Número 4 de Gandia

Tipus de document
:   Edicte

Notificació de la sentència dictada en el procediment ordinari número 643/2009. [2011/10563]  
Assumpte civil 000643/2009  
Part demandant: Comunitat Propietaris Urbanització el Tossal.  
  
Part demandada: María Belén González Álvarez.  
Sobre: ordinaris.  
En el judici a què es fa referència s'ha dictat la resolució que té el text que, literalment, és com segueix:  
«Sentència número 5/2011  
Gandia, 10 de gener de 2011  
Joaquín Femenía Torres, jutge del Jutjat de Primera Instància número 4 de Gandia; he vist aquestes actuacions del judici ordinari número 643/2009, promogudes per la Comunitat de Propietaris de la Urbanització el Tossal de la localitat de Beniarjó, representada per la procuradora Inmaculada Barber Aparisi, assistida pel lletrat Francisco Martínez Villanueva, contra M.ª Belén González Álvarez, declarada en rebel·lia.  
  
  
Antecedents de fet  
Primer. L'esmentada representació actora va formular demanda d'acord amb les prescripcions legals en què sol·licitava, amb l'al·legació prèvia dels fets i fonaments de dret, que es dictara sentència de conformitat a la pètita d'aquesta demanda.  
Segon. Admesa a tràmit, aquesta es va traslladar a la part demandada perquè contestara, cosa que no va efectuar, i va ser declarada en rebel·lia; i assenyalat el dia per a la celebració de l'audiència prèvia, aquesta va tindre lloc amb el resultat que consta en actuacions. La part actora va proposar els mitjans de prova que va considerar oportuns a la seua pretensió, limitats a la documental aportada a actuacions, les quals van restar per a dictar aquesta resolució.  
Tercer. En la substanciació d'aquest judici s'han observat les prescripcions legals i les altres aplicables de manera pertinent al supòsit de les actuacions.  
  
Fonaments de dret  
Primer. Aquestes actuacions se circumscriuen a una reclamació d'una quantitat efectuada per l'actora contra la part demandada, concretada en 7.331,35 euros; pretensió que fonamenta en les despeses de caràcter comunal que li corresponen pagar a la senyora González atesa la titularitat que exerceix de la parcel·la número 14 de la indicada urbanització el Tossal.  
Segon. La declaració judicial de «rebel·lia", que en aquest procés s'ha dictat sobre la demandada, es configura com una de les conductes que aquesta part pot adoptar contra la demanda, que consisteix a no comparéixer a la crida que se li fa, cosa que no produeix en el nostre dret, a diferència d'unes altres legislacions, ulterior efecte que el considerar contestada la demanda, i el procés ha de continuar el seu curs sense la intervenció del «rebel". Si bé la jurisprudència ha entés que aquesta contestació a la demanda fictícia cal entendre-la en el sentit d'oposar-s'hi, de manera que roman sobre l'actor la càrrega de provar els fets constitutius de la seua pretensió.  
Tercer. Doncs bé, atés el resultat dels mitjans de prova practicats, pertoca una dispositiva estimatòria de la demanda presentada, ja que de la documental aportada per la part actora concretada en la nota simple emesa pel Registre de la Propietat número 2 de Gandia, així com els certificats emesos pel secretari administrador de la comunitat demandant, no impugnada per la demandada, es constata la realitat dels fets sobre els quals l'esmentada part ha fonamentat la seua pretensió de reclamació, ço és, la titularitat dominical que exerceix la demandada sobre la indicada parcel·la, per la qual, ateses les despeses comunals, li correspon pagar la quantitat que ara se li reclama.  
  
Quart. Respecte de las costes processals causades pertoca imposar-les a la demandada.  
Vistos els preceptes legals esmentats i tots altres que hi són aplicables de manera general i pertinent,  
Dispositiva  
Estime la demanda interposada per la Comunitat de Propietaris de la Urbanització el Tossal de la localitat de Beniarjó, representada per la procuradora Inmaculada Barber Aparisi, contra M.ª Belén González Álvarez, declarada en rebel·lia, i condemne la demandada a pagar a l'actora la quantitat reclamada de 7.331,35 euros, amb els corresponents interessos legals.  
S'imposen les costes processals a la demandada.  
Notifiqueu aquesta resolució a les parts, i feu-los saber que s'hi pot interposar un recurs d'apel·lació.  
Aquesta és la meua sentència, de la qual es portarà testimoniança de les actuacions, definitivament jutjat en primera instància, que pronuncie, mane i firme»  
Atés que es desconeix el domicili o la residència actuals de la part demandada, mitjançant la provisió de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i també en el Diari Oficial de la Comunitat Valenciana per a portar a efecte la diligència de notificació de sentència.  
  
  
Gandia, 28 de juny de 2011.- El secretari judicial: Vicente Juesas Loaces.